Balıqshı qoltıǵı

BALIQSHI QOLTIGʻI (Ribatskiy qoltıǵı) — Aral teńiziniń qublasındaǵı 1979-jılǵa shekem bolǵan qoltıq. Batısta Moynaq yarım aral hám shıǵısta Ámiwdárya (Aqdárya)nıń teńizge quyılǵan jerindegi shıq penen shegaralas. Balıqshı qoltıǵı qublasında Balıqshı suw háwizi qurılǵan. Ol Aqdarya, Madaliózek, Toldıq kanalları suwları esabına toyınadı. Balıqshı suw háwiziniń shuqırlıǵı 0,5 – 2 m, balıqshılıqta paydalanıladı. Balıqshı qoltıǵınıń qalǵan bólimi zol qumları (barxan, dóń qumlar) hám qaldıq sorlaqlar menen qaplanǵan. Sora, jıńǵıl, qarabaraq, sorlaqlarda qaraseksewil, siyrek jaǵdayda sherkez ósedi. Balıqshı qoltıǵınıń qum basqan bóleginde samalda qum kóshiwin kemeytiriw maqsetinde galofit hám kserofit ihotazorları qurılmaqta. Ádebiyatlar ÓzME. Birinshi tom. Tashkent, 2000-jıl